title: Komisijas Īstenošanas regula (ES) 2018/1975 (2018. gada 14. decembris), ar ko Regulu (ES) Nr. 965/2012 groza attiecībā uz gaisa kuģu ekspluatācijas prasībām, kas skar planierus, un elektroniskajām lidojumu datu pārvaldības ierīcēm

text:
                  20.12.2018

                  LV

                  Eiropas Savienības Oficiālais Vēstnesis

                  L 326/53

         KOMISIJAS ĪSTENOŠANAS REGULA (ES) 2018/1975
         (2018. gada 14. decembris),
         ar ko Regulu (ES) Nr. 965/2012 groza attiecībā uz gaisa kuģu ekspluatācijas prasībām, kas skar planierus, un elektroniskajām lidojumu datu pārvaldības ierīcēm
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2018. gada 4. jūlija Regulu (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1), un jo īpaši tās 31. pantu,
         tā kā:

                     (1)

                     Ar Komisijas Regulu (ES) Nr. 965/2012 (2) noteikti drošības nosacījumi vairāku veidu ekspluatācijas darbībām ar dažādu kategoriju gaisa kuģiem, ieskaitot planierus.

                     (2)

                     Ekspluatantiem, kas iesaistīti Regulas (ES) 2018/1139 2. panta 1. punkta b) apakšpunkta i) un ii) punktā minēto gaisa kuģu ekspluatācijā, jāatbilst attiecīgajām minētās regulas V pielikumā noteiktajām pamatprasībām.

                     (3)

                     Ar Komisijas Īstenošanas regulu (ES) 2018/1976 (3) noteikti īpaši noteikumi par planieru ekspluatāciju. To ekspluatācijai no minētās regulas piemērošanas dienas vairs nevajadzētu piemērot vispārīgos gaisa kuģu ekspluatācijas noteikumus, kas izklāstīti Regulā (ES) Nr. 965/2012. Tomēr Regulas (ES) Nr. 965/2012 3. panta un II pielikuma noteikumi par gaisa kuģu ekspluatācijas uzraudzību, ko veic dalībvalstu kompetentās iestādes, darbībām ar planieriem būtu jāpiemēro arī turpmāk, jo šīs prasības nevis attiecas uz kādu konkrētu darbības veidu, bet ir horizontāli piemērojamas visām šāda veida darbībām.

                     (4)

                     Tāpēc Regula (ES) Nr. 965/2012 būtu attiecīgi jāgroza, lai ņemtu vērā jaunos noteikumus, ko piemēro darbībām ar planieriem, un lai precizētu, kurus minētās regulas noteikumus turpina piemērot darbībām ar planieriem.

                     (5)

                     Ņemot vērā Īstenošanas regulas (ES) 2018/1976 noteikumu un šīs regulas noteikumu ciešo saikni, būtu jāsaskaņo to piemērošanas datums.

                     (6)

                     2014. gadā ICAO 6. pielikuma I un III daļas II iedaļā ieviesa noteikumus par elektronisko lidojumu datu pārvaldības ierīču izmantošanu komerciāliem gaisa pārvadājumiem. Minētajos noteikumos ir ietvertas tipveida prasības elektronisko lidojumu datu pārvaldības ierīču izmantošanai, kā arī prasība saņemt ekspluatācijas apstiprinājumu elektronisko lidojumu datu pārvaldības ierīču lietotnēm, ko izmanto drošai gaisa kuģu ekspluatācijai. Tāpēc Regula (ES) Nr. 965/2012 ir jāsaskaņo ar ICAO noteikumiem, ieviešot jaunus noteikumus, kuros ietvertas tipveida prasības elektronisko lidojumu datu pārvaldības ierīču izmantošanai komerciālos gaisa pārvadājumos un jauni noteikumi, kuri atbalsta ekspluatācijas apstiprinājumu tādu elektroniskās lidojumu datu pārvaldības ierīces lietotņu izmantošanai, kuru atteices stāvoklis ir klasificējams ne augstāk kā “sīka”.

                     (7)

                     2014. gadā ICAO 6. pielikuma II un III daļas III iedaļā ieviesa arī noteikumus par elektronisko lidojumu datu pārvaldības ierīču izmantošanu vispārējas nozīmes aviācijā. Minētajos noteikumos ir ietvertas vispārīgas prasības elektronisko lidojumu datu pārvaldības ierīču izmantošanai, kā arī prasība līgumslēdzējām valstīm noteikt lietošanas kritērijus elektronisko lidojumu datu pārvaldības ierīču lietotnēm, ko izmanto drošai gaisa kuģu ekspluatācijai. Tāpēc Regula (ES) Nr. 965/2012 ir jāsaskaņo ar ICAO noteikumiem, attiecībā uz nekomerciālu ekspluatāciju ar kompleksu gaisa kuģi ar dzinēju un specializētu ekspluatāciju ar kompleksu gaisa kuģi ar dzinēju ieviešot jaunus noteikumus, kuros ietvertas tipveida prasības elektronisko lidojumu datu pārvaldības ierīču izmantošanai un prasības tādu elektroniskās lidojumu datu pārvaldības ierīces lietotņu izmantošanai, kuru atteices stāvoklis ir klasificējams ne augstāk kā “sīka”. Turklāt ar šo regulu groza Regulu (ES) Nr. 965/2012, prasības pārnēsājamām elektroniskām ierīcēm, kas paredzētas nekomerciālai tādu gaisa kuģu ekspluatācijai, kuri nav kompleksi gaisa kuģi ar dzinēju, saskaņojot ar vispārīgajiem ICAO noteikumiem par elektroniskajām lidojumu datu pārvaldības ierīcēm.

                     (8)

                     Eiropas Savienības Aviācijas drošības aģentūra sagatavoja tādu īstenošanas noteikumu projektu, kas saistīti ar īpašiem noteikumiem planieru ekspluatācijai, un iesniedza to kā atzinumu (4) Komisijai saskaņā ar Regulas (ES) 2018/1139 75. panta 2. punkta b) un c) apakšpunktu un 76. panta 1. punktu.

                     (9)

                     Eiropas Savienības Aviācijas drošības aģentūra sagatavoja tādu īstenošanas noteikumu projektu, kas saistīti ar elektronisko lidojumu datu pārvaldības ierīču izmantošanu, un iesniedza to kā atzinumu (5) Komisijai saskaņā ar Regulas (ES) 2018/1139 75. panta 2. punkta b) un c) apakšpunktu un 76. panta 1. punktu.

                     (10)

                     Šajā regulā paredzētie pasākumi ir saskaņā ar atzinumu, ko sniegusi ar Regulas (ES) 2018/1139 127. pantu izveidotā komiteja,

               IR PIEŅĒMUSI ŠO REGULU.

            1. pants
            Grozījumi Regulā (ES) Nr. 965/2012
            Regulu (ES) Nr. 965/2012 groza šādi:

                        1)

                        regulas 1. pantu groza šādi:

                                    a)

                                    panta 1., 2. un 3. punktu aizstāj ar šādiem:

                                       “1.   Šī regula nosaka sīki izstrādātus noteikumus par lidmašīnu un helikopteru ekspluatāciju un par tādu ekspluatantu gaisa kuģu perona pārbaudēm, kuri atrodas citas valsts drošības uzraudzībā, gaisa kuģiem nolaižoties lidostās, kas atrodas teritorijā, uz ko attiecas Līgumu noteikumi.

                                       2.   Šī regula nosaka sīki izstrādātus noteikumus arī par to, ar kādiem nosacījumiem izdod, uztur spēkā, groza, ierobežo, aptur vai atsauc tādu gaisa kuģu ekspluatantu apliecības, kuri minēti Regulas (ES) 2018/1139 2. panta 1. punkta b) apakšpunkta i) un ii) punktā, izņemot gaisa balonus un planierus, un kuri iesaistīti komerciālos gaisa pārvadājumos, par apliecību turētāju tiesībām un pienākumiem, kā arī par nosacījumiem, ar kādiem drošības interesēs ekspluatācija jāaizliedz, jāierobežo vai uz ko jāattiecina zināmi nosacījumi.

                                       3.   Šī regula nosaka sīki izstrādātus noteikumus arī par nosacījumiem un procedūrām, kā ekspluatanti, kas iesaistīti lidmašīnu un helikopteru komerciālā specializētā ekspluatācijā vai kompleksu gaisa kuģu ar dzinēju nekomerciālā ekspluatācijā, tostarp kompleksu gaisa kuģu ar dzinēju nekomerciālā specializētā ekspluatācijā, deklarē savas spējas un pieejamos līdzekļus ar gaisa kuģa ekspluatāciju saistīto pienākumu veikšanai, un sīki izstrādātus noteikumus par šādu ekspluatantu uzraudzību.”;

                                    b)

                                    panta 7. punktu aizstāj ar šādu:

                                       “7.   Šo regulu nepiemēro pārvadājumiem ar gaisa baloniem un planieriem. Tomēr attiecībā uz pārvadājumiem ar gaisa baloniem, kas nav gāzes gaisa baloni atsaitē, un planieriem piemēro 3. panta noteikumus par uzraudzību.”;

                        2)

                        regulas 2. pantu groza šādi:

                                    a)

                                    panta 1., 1.a un 1.b punktu aizstāj ar šādiem:

                                                “1.

                                                “Lidmašīna” ir par gaisu smagāks gaisa kuģis ar dzinēju un nekustīgiem spārniem, kuru gaisā notur gaisa aerodinamiskā iedarbība uz spārniem.

                                                1.a

                                                “Helikopters” ir par gaisu smagāks gaisa kuģis, kas noturas gaisā lidojuma laikā galvenokārt viena vai vairāku nesošo propelleru un gaisa mijiedarbības rezultātā, un šos propellerus griež dzinējs ap vertikālei tuvām rotācijas asīm.

                                                1.b

                                                “Gaisa balons” ir tāds par gaisu vieglāks nemotorizēts gaisa kuģis ar apkalpi, kas lidojumu uztur, izmantojot vai nu par gaisu vieglāku gāzi, vai arī sildierīci, tostarp gāzes gaisa baloni, karstā gaisa baloni, jaukta tipa gaisa baloni un, lai gan motorizēti, karstā gaisa dirižabļi.”;

                                    b)

                                    pantā iekļauj šādu 1.c, 1.d un 1.e punktu:

                                                “1.c

                                                “Planieris” ir par gaisu smagāks gaisa kuģis, kuru lidojumā notur gaisa aerodinamiskā reakcija uz tā nekustīgajām nesošajām virsmām un kura brīvais lidojums nav atkarīgs no dzinēja.

                                                1.d

                                                “Komercekspluatācija” ir gaisa kuģa jebkura sabiedrībai pieejama ekspluatācija par maksu vai citādu atlīdzību, vai, ja šī ekspluatācija nav sabiedrībai pieejama – ko veic saskaņā ar līgumu, kurš noslēgts starp ekspluatantu un klientu, ja ekspluatants nav klienta pārvaldībā.

                                                1.e

                                                “Gāzes gaisa balons atsaitē” ir gāzes gaisa balons ar atsaites sistēmu, kas ekspluatācijas laikā gaisa balonu pastāvīgi noenkuro stacionārā punktā.”;

                                    c)

                                    panta 9. punktu aizstāj ar šādu:

                                                “9.

                                                “Ievadlidojums” ir jebkurš par samaksu vai citādu atlīdzību veikts neilgs lidojums, ko jaunu apmācāmo vai organizācijas locekļu piesaistes nolūkā veic vai nu mācību organizācija, kas minēta Komisijas Regulas (ES) Nr. 1178/2011 (*1) 10.a pantā, vai organizācija, kas izveidota ar mērķi popularizēt aviācijas sportu vai izklaides aviāciju.

                                       (*1)  Komisijas 2011. gada 3. novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (OV L 311, 25.11.2011., 1. lpp.).”;"

                        3)

                        regulas 5. pantu groza šādi:

                                    a)

                                    panta 1. punktu aizstāj ar šādu:

                                       “1.   Ekspluatanti ekspluatē lidmašīnu vai helikopteru tikai komerciāliem gaisa pārvadājumiem (turpmāk “CAT”), kā noteikts III un IV pielikumā.”;

                                    b)

                                    panta 2. punkta b) apakšpunktu aizstāj ar šādu:

                                                “b)

                                                lidmašīnas un helikopterus, ko izmanto bīstamu izstrādājumu (DG) pārvadājumiem;”;

                                    c)

                                    panta 4., 5. un 6. punktu aizstāj ar šādiem:

                                       “4.   Ekspluatanti, kuri ekspluatē nekomerciālos pārvadājumos, tostarp nekomerciālos specializētos pārvadājumos, iesaistītas lidmašīnas un helikopterus, kas nav kompleksas lidmašīnas un helikopteri ar dzinēju, gaisa kuģus ekspluatē saskaņā ar VII pielikumā izklāstītajiem noteikumiem.

                                       5.   Mācību organizācijas, kas minētas Regulas (ES) Nr. 1178/2011 10.a pantā un kuru galvenā darbības vieta ir kādā dalībvalstī, veicot mācību lidojumus uz Savienību, Savienībā vai no Savienības, ekspluatē:

                                                   a)

                                                   kompleksas lidmašīnas ar dzinēju un helikopterus – saskaņā ar VI pielikuma noteikumiem;

                                                   b)

                                                   citādas lidmašīnas un helikopterus – saskaņā ar VII pielikuma noteikumiem.

                                       6.   Ekspluatanti ekspluatē lidmašīnu vai helikopteru komerciālai specializētai ekspluatācijai saskaņā ar III un VIII pielikuma prasībām.”;

                        4)

                        regulas 6. pantu groza šādi:

                                    a)

                                    panta 3. punktu aizstāj ar šādu:

                                       “3.   Atkāpjoties no šīs regulas 5. panta un neskarot Regulas (ES) 2018/1139 18. panta 2. punkta b) apakšpunktu un Komisijas Regulas (ES) Nr. 748/2012 (*2) I pielikuma P apakšiedaļu par lidošanas atļauju, šādus lidojumus turpina veikt saskaņā ar tās dalībvalsts tiesību aktos noteiktajām prasībām, kurā ir ekspluatanta galvenā darbības vieta, vai, ja ekspluatantam nav galvenās darbības vietas, – kurā ekspluatants veic uzņēmējdarbību vai kurā ir tā pastāvīgā dzīvesvieta:

                                                   a)

                                                   ar lidmašīnu vai helikopteru tipu ieviešanu vai modificēšanu saistītus lidojumus, kurus veic projektēšanas vai ražošanas organizācijas atbilstīgi savām tiesībām;

                                                   b)

                                                   lidojumus, kuros nepārvadā pasažierus vai kravu, bet kuros lidmašīnu vai helikopteru pārtransportē atjaunošanai, remontam, tehniskajai apkopei, apskatei, piegādei, eksportam vai līdzīgiem mērķiem.

                                       (*2)  Komisijas 2012. gada 3. augusta Regula (ES) Nr. 748/2012, ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizāciju sertifikāciju (OV L 224, 21.8.2012., 1. lpp.).”;"

                                    b)

                                    panta 4.a punktu groza šādi:

                                                i)

                                                ievadfrāzi aizstāj ar šādu:

                                                            “4.a

                                                            Atkāpjoties no 5. panta 1. un 6. punkta, lidmašīnām un helikopteriem, kas nav kompleksas lidmašīnas un helikopteri ar dzinēju, saskaņā ar VII pielikumu var veikt šādu ekspluatāciju:”;

                                                ii)

                                                c) apakšpunktu aizstāj ar šādu:

                                                            “c)

                                                            ievadlidojumi, izpletņlēcēju izlaišana, planiera vilkšana vai figūrlidojumi, ko veic vai nu mācību organizācija, kuras galvenā darbības vieta ir kādā dalībvalstī un kas ir minēta Regulas (ES) Nr. 1178/2011 10.a pantā, vai arī organizācija, kas izveidota nolūkā popularizēt aviācijas sportu vai izklaides aviāciju, ar nosacījumu, ka šī organizācija gaisa kuģi ekspluatē, pamatojoties uz īpašumtiesībām vai nomāšanu bez apkalpes, ka šis lidojums nerada peļņu, kas tiktu sadalīta ārpus organizācijas, un ka ikreiz, kad ir iesaistītas personas, kas nav šīs organizācijas locekļi, šādi lidojumi ir tikai šīs organizācijas blakusnodarbe.”;

                        5)

                        regulas 10. pantu groza šādi:

                                    a)

                                    panta 1. punktā svītro punktu numerāciju un otro daļu aizstāj ar šādu:
                                    “To piemēro no 2012. gada 28. oktobra.”;

                                    b)

                                    panta 2. līdz 6. punktu svītro;

                        6)

                        regulas I, II, III, IV, V, VI, VII un VIII pielikumu groza saskaņā ar šīs regulas pielikumu.

            2. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 9. jūlija.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 14. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 212, 22.8.2018., 1. lpp.

            (2)  Komisijas 2012. gada 5. oktobra Regula (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008 (OV L 296, 25.10.2012., 1. lpp.).

            (3)  Komisijas 2018. gada 14. decembra Īstenošanas regula (ES) 2018/1976, kas atbilstoši Eiropas Parlamenta un Padomes Regulai (ES) 2018/1139 nosaka detalizētus planieru ekspluatācijas noteikumus (skatīt šā Oficiālā Vēstneša 64. lpp.).

            (4)  Eiropas Aviācijas drošības aģentūras 2017. gada 23. augusta Atzinums Nr. 07/2017 par Komisijas regulas projektu par planieru ekspluatācijas noteikumu pārskatīšanu.

            (5)  Eiropas Aviācijas drošības aģentūras 2017. gada 18. decembra Atzinums Nr. 10/2017 par Komisijas regulas projektu, ar ko groza Komisijas Regulu (ES) Nr. 965/2012.

            PIELIKUMS
            Regulas (ES) Nr. 965/2012 I, II, III, IV, V, VI, VII un VIII pielikumu groza šādi:

                        1)

                        regulas I pielikumu groza šādi:

                                    a)

                                    6. punktu svītro;

                                    b)

                                    11.a punktu svītro;

                                    c)

                                    iekļauj šādu 42.a, 42.b un 42.c punktu:

                                                “42.a

                                                “EFB lietotne” ir lietojumprogramma, kas instalēta EFB saimniekplatformā un nodrošina vienu vai vairākas konkrētas darbības funkcijas, kas vajadzīgas lidojuma operācijām.

                                                42.b

                                                “EFB saimniekplatforma” ir aparatūra, kurā atrodas datošanas spējas un bāzes programmatūra, tostarp operētājsistēma un ievadizvades programmatūra.

                                                42.c

                                                “EFB sistēma” ir aparatūra (ieskaitot visus akumulatorus, savienojamības nodrošinājumu, ievadizvades komponentus) un programmatūra (tostarp datubāzes un operētājsistēma), kas nepieciešama paredzētā EFB lietojuma atbalstam.”;

                                    d)

                                    iekļauj šādu 44.a punktu:

                                                “44.a

                                                “Elektroniskā lidojumu datu pārvaldības ierīce (EFB)” ir elektroniska informācijas sistēma, ko veido lidojuma apkalpei paredzētas ierīces un lietotnes un kas ļauj glabāt, atjaunināt, parādīt un apstrādāt EFB funkcijas, kuras vajadzīgas lidojuma operācijām vai veicamajiem pienākumiem.”;

                                    e)

                                    57. punktu svītro;

                                    f)

                                    iekļauj šādu 69.a punktu:

                                                “69.a

                                                “Cilvēka–mašīnas saskarne (HMI)” ir atsevišķu ierīču sastāvdaļa, kas spēj apstrādāt cilvēka un mašīnas mijiedarbību. Saskarne sastāv no aparatūras un programmatūras, kas ļauj mašīnām vai sistēmām interpretēt un apstrādāt lietotāja ievadīto informāciju un sniegt lietotājam nepieciešamos rezultātus.”;

                                    g)

                                    78.a punktu aizstāj ar šādu:

                                                “78.a

                                                “Sīkas atteices stāvoklis” ir atteices stāvoklis, kurš ievērojami nesamazina gaisa kuģa drošumu un kurā nepieciešamas lidojuma apkalpes darbības, kas pilnībā atbilst tās spējām.”;

                                    h)

                                    iekļauj šādu 78.b punktu:

                                                “78.b

                                                “Vielu problemātiska lietošana” nozīmē, ka lidojuma apkalpes un salona apkalpes locekļi un cits drošību ietekmējošs personāls vienu vai vairākas psihoaktīvās vielas lieto:

                                                            a)

                                                            radot tiešu apdraudējumu lietotājam vai apdraudot citu personu dzīvību, veselību vai labklājību; un/vai

                                                            b)

                                                            radot vai padziļinot profesionālas, sabiedriskas, garīgas vai fiziskas problēmas vai traucējumus.”;

                                    i)

                                    iekļauj šādu 96.a) un 96.b) punktu:

                                                “96.a

                                                “Pārnēsājama EFB” ir pārnēsājama EFB saimniekplatforma, ko izmanto pilotu kabīnē un kas nav sertificētā gaisa kuģa konfigurācijas sastāvdaļa.

                                                96.b

                                                “Pārnēsājama elektroniska ierīce (PED)” ir jebkāda veida elektroniska ierīce, parasti (bet ne tikai) plaša patēriņa elektroiekārta, ko gaisa kuģī ienesuši apkalpes locekļi vai pasažieri vai kas ienesta kā kravas daļa un kas nav sertificētā gaisa kuģa konfigurācijas sastāvdaļa. Tā aptver visas iekārtas, kas spēj patērēt elektroenerģiju. Elektroenerģiju var nodrošināt vai nu iekšējie avoti, piemēram, baterijas (uzlādējamas un atkārtoti neuzlādējamas), vai arī ierīces var būt pievienojamas pie konkrētiem barošanas avotiem gaisa kuģī.”;

                                    j)

                                    iekļauj šādu 120.a) un 120.b) punktu:

                                                “120.a

                                                “A tipa EFB lietotne” ir EFB lietotne, kuras atteice vai nepareiza lietošana neietekmē drošību.

                                                120.b

                                                “B tipa EFB lietotne” ir EFB lietotne:

                                                            a)

                                                            kuras atteice vai nepareiza lietošana tiek klasificēta ne augstāk kā sīkas atteices stāvoklis; un

                                                            b)

                                                            kas neaizstāj un nedublē nevienu sistēmu vai funkciju, kas nepieciešama saskaņā ar lidojumderīguma noteikumiem, gaisa telpas prasībām vai ekspluatācijas noteikumiem.”;

                        2)

                        regulas II pielikumu groza šādi:

                                    a)

                                    ARO.GEN.120. punkta d) apakšpunktu aizstāj ar šādu:

                                                “d)

                                                Kompetentā iestāde izvērtē visus alternatīvos līdzekļus atbilstības panākšanai, ko organizācija ierosinājusi:

                                                            1)

                                                            saskaņā ar šīs regulas III pielikuma (Part-ORO) ORO.GEN.120. punkta b) apakšpunktu;

                                                            2)

                                                            attiecībā uz gaisa baloniem – saskaņā ar Komisijas Regulas (ES) 2018/395 (*1) II pielikuma (Part-BOP) BOP.ADD.010. punktu; vai

                                                            3)

                                                            attiecībā uz planieriem – saskaņā ar Īstenošanas regulas (ES) 2018/1976 (*2) II pielikuma (Part-SAO) SAO.DEC.100. punkta c) apakšpunktu;

                                                      analizējot nodrošināto dokumentāciju un – ja uzskata par nepieciešamu – veicot organizācijas pārbaudi.
                                                Kad kompetentā iestāde ir konstatējusi, ka alternatīvie līdzekļi atbilstības panākšanai ir saskaņā ar īstenošanas noteikumiem, tā bez nepamatotas kavēšanās:

                                                            1)

                                                            informē pieteikuma iesniedzēju par to, ka atbilstības panākšanai var īstenot alternatīvos līdzekļus, un vajadzības gadījumā attiecīgi groza apstiprinājumu, specializētas ekspluatācijas atļauju vai pieteikuma iesniedzēja sertifikātu; un

                                                            2)

                                                            informē Aģentūru par to saturu, tostarp iesniedz attiecīgo dokumentu kopijas;

                                                            3)

                                                            informē pārējās dalībvalstis par pieņemtajiem alternatīvajiem līdzekļiem atbilstības panākšanai.

                                       (*1)  Komisijas 2018. gada 13. marta Regula (ES) 2018/395, ar ko saskaņā ar Eiropas Parlamenta un Padomes Regulu (EK) Nr. 216/2008 nosaka sīki izstrādātus noteikumus gaisa balonu ekspluatācijai (OV L 71, 14.3.2018., 10. lpp.)."

                                       (*2)  Komisijas 2018. gada 14. decembra Īstenošanas regula (ES) 2018/1976, kas atbilstoši Eiropas Parlamenta un Padomes Regulai (ES) 2018/1139 nosaka detalizētus planieru ekspluatācijas noteikumus (OV L 326, 20.12.2018., 64. lpp.).”;"

                                    b)

                                    ARO.GEN.345. punkta a) apakšpunktu aizstāj ar šādu:

                                                “a)

                                                Saņemot deklarāciju no organizācijas, kas veic vai plāno veikt darbības, kurām vajadzīga deklarēšana, kompetentā iestāde pārliecinās, ka deklarācijā ir visa informācija, kas prasīta:

                                                            1)

                                                            saskaņā ar šīs regulas III pielikuma (Part-ORO) ORO.DEC.100. punktu;

                                                            2)

                                                            attiecībā uz gaisa balonu ekspluatantiem – saskaņā ar Regulas (ES) 2018/395 II pielikuma (Part-BOP) BOP.ADD.100. punktu; vai

                                                            3)

                                                            attiecībā uz planieru ekspluatantiem – saskaņā ar Īstenošanas regulas (ES) 2018/1976 II pielikuma (Part-SAO) SAO.DEC.100. punktu.

                                                      Pārbaudījusi prasīto informāciju, kompetentā iestāde organizācijai apstiprina deklarācijas saņemšanu.”;

                                    c)

                                    II papildinājuma tabulu (EASA 139. VEIDLAPA) aizstāj ar šādu:“Teksts attēlu

                                       EKSPLUATĀCIJAS SPECIFIKĀCIJAS
                                       (piemērojot lidojumu veikšanas rokasgrāmatā apstiprinātos nosacījumus)
                                       Izdevējas iestādes kontaktinformācija
                                       Tālrunis (1): Fakss:
                                       E-pasts:
                                       AOC (2): Ekspluatanta nosaukums (3): Datums (4): Paraksts:
                                       Veic komercdarbību kā (komercnosaukums):
                                       Ekspluatācijas specifikācijas Nr.:
                                       Gaisa kuģa modelis (5):
                                       Reģistrācijas zīmes (6):
                                       Ekspluatācijas veidi: Komerciāli gaisa pārvadājumi
                                       Pasažieri Kravas Citi (7):
                                       Ekspluatācijas apgabals (8):
                                       Īpaši ierobežojumi (9):
                                       Īpaši apstiprinājumi:
                                       Ir
                                       Nav
                                       Specifikācija (10)
                                       Piezīmes
                                       Bīstami izstrādājumi
                                       Ekspluatācija sliktas redzamības apstākļos
                                       Pacelšanās
                                       Pieeja un nosēšanās
                                       CAT (11) …. ….
                                       RVR (12): m
                                       DA/H: pēdas RVR: m
                                       RVSM (13) Neattiecas
                                       ETOPS (14) Neattiecas
                                       Maksimālais novirzes laiks (15): min
                                       Navigācijas specifikācijas kompleksām PBN darbībām (16)
                                       (17)
                                       Navigācijas veiktspējas minimālās specifikācijas
                                       Lidmašīnu ar vienu turbodzinēju ekspluatācija naktī vai instrumentālajos meteoroloģiskajos apstākļos
                                       (SET-IMC)
                                       (18)
                                       Helikopteru ekspluatācija, izmantojot nakts redzamības attēlveides sistēmas
                                       Pacelšana/nolaišana ar helikoptera vinču
                                       Helikopteru ekspluatācija neatliekamās medicīniskās palīdzības dienesta darbinieku pārvadāšanai
                                       Helikopteru ekspluatācija atkrastē
                                       Salona apkalpes apmācība (19)
                                       CC atestāta izdošana (20)
                                       B tipa EFB lietotņu izmantošana
                                       (21)
                                       Lidojumderīguma uzturēšana
                                       (22)
                                       Citi (23)

                                    Teksts attēlu

                                       (1) Kompetentās iestādes kontakttālruņa un faksa numuri ar valsts kodu. Norāda e-pasta adresi, ja tāda ir.
                                       (2) Norāda attiecīgās gaisa kuģa ekspluatanta apliecības (AOC) numuru.
                                       (3) Norāda ekspluatanta reģistrēto nosaukumu un komercnosaukumu, ja tas ir cits. Pirms komercnosaukuma norāda “Veic komercdarbību kā”.
                                       (4) Ekspluatācijas specifikāciju izdošanas datums (dd-mm-gggg) un kompetentās iestādes pārstāvja paraksts.
                                       (5) Norāda ICAO apzīmējumu gaisa kuģa markai, modelim un sērijai vai pamatsērijai, ja tai ir apzīmējums (piemēram, Boeing-737-3K2 vaiBoeing-777-232).
                                       (6) Reģistrācijas zīmes norādītas ekspluatācijas specifikācijās vai lidojumu veikšanas rokasgrāmatā. Pēdējā gadījumā attiecīgajās ekspluatācijas specifikācijās jānorāda lidojumu veikšanas rokasgrāmatas attiecīgā lappuse. Ja attiecīgajam gaisa kuģa modelim nepiemēro visus īpašos apstiprinājumus, gaisa kuģa reģistrācijas zīmes var norādīt attiecīgā īpašā apstiprinājuma ailē, kas paredzēta piezīmēm.
                                       (7) Norāda citu pārvadājumu veidu (piemēram, neatliekamās medicīniskās palīdzības dienesta darbinieku pārvadāšana).
                                       (8) Norāda ģeogrāfisko(-os) apgabalu(-us), kur atļauta gaisa kuģa ekspluatācija (norāda ģeogrāfiskās koordinātas vai konkrētus maršrutus, lidojuma informācijas reģionu vai valstu vai reģionu robežas).
                                       (9) Norāda piemērojamos īpašos ierobežojumus (piemēram, tikai VFR, tikai dienā u. c.).
                                       (10) Šajā ailē norāda katra apstiprinājuma vai apstiprinājuma veida vismazāk stingros kritērijus (norāda atbilstošos kritērijus).
                                       (11) Norāda piemērojamo precīzas pieejas kategoriju: LTS CAT I, CAT II, OTS CAT II, CAT IIIA, CAT IIIB vai CAT IIIC. Norāda minimālo redzamību uz skrejceļa (RVR) metros un lēmuma pieņemšanas augstumu (DH) pēdās. Katrai pieejas kategorijai izmanto atsevišķu rindu.
                                       (12) Norāda apstiprināto minimālo pacelšanās RVR metros. Ja piešķirti dažādi apstiprinājumi, katram apstiprinājumam var izmantot atsevišķu rindu.
                                       (13) Lodziņu “Neattiecas” var atzīmēt tikai tad, ja apakšējās mākoņu robežas maksimālais augstums gaisa kuģim ir zem FL290.
                                       (14) Īpaši tāli lidojumi (ETOPS) pašlaik attiecas tikai uz gaisa kuģiem ar diviem dzinējiem. Tāpēc lodziņu “Neattiecas” var atzīmēt tikai tad, ja gaisa kuģa modelim ir vairāk vai mazāk nekā divi dzinēji.
                                       (15) Var norādīt arī robeždistanci (jūras jūdzēs), kā arī dzinēja tipu.
                                       (16) Veiktspējas navigācija (PBN): katram īpašajam apstiprinājumam kompleksām PBN darbībām (piemēram, RNP AR APCH) izmanto atsevišķu rindu ar attiecīgiem ierobežojumiem, kas uzskaitīti ailēs “Specifikācija” un/vai “Piezīmes”. Procedūrai specifiski apstiprinājumi konkrētām RNP AR APCH procedūrām var būt norādīti ekspluatācijas specifikācijās vai lidojumu veikšanas rokasgrāmatā. Pēdējā gadījumā attiecīgajās ekspluatācijas specifikācijās jānorāda lidojumu veikšanas rokasgrāmatas attiecīgā lappuse.
                                       (17) Norāda, vai īpašais apstiprinājums attiecas tikai uz konkrētiem skrejceļa galiem un/vai lidlaukiem.
                                       (18) Norāda konkrētu gaisa kuģa korpusa un dzinēja kombināciju.
                                       (19) Apstiprinājums vadīt apmācības kursu un eksāmenu, kas jānokārto pretendentiem, kuri vēlas iegūt salona apkalpes locekļa apliecību saskaņā ar Regulas (ES) Nr. 1178/2011 V pielikuma (Part-CC) noteikumiem.
                                       (20) Apstiprinājums salona apkalpes locekļa apliecību izdošanai, kā noteikts Regulas (ES) Nr. 1178/2011 V pielikumā (Part-CC).
                                       (21) Norāda B tipa EFB lietotņu sarakstu un EFB aparatūras atsauci (pārnēsājamām EFB). Šis saraksts ir ietverts ekspluatācijas specifikācijās vai lidojumu veikšanas rokasgrāmatā. Pēdējā gadījumā attiecīgajās ekspluatācijas specifikācijās jānorāda lidojumu veikšanas rokasgrāmatas attiecīgā lappuse.
                                       (22) Par gaisa kuģa lidojumderīguma uzturēšanu atbildīgās personas vārds un uzvārds/organizācijas nosaukums un atsauce uz regulējumu, kur šie pienākumi noteikti, t. i., Regulas (ES) Nr. 1321/2014 I pielikuma (Part-M) G apakšdaļu.
                                       (23) Šeit var norādīt citus apstiprinājumus vai datus, katram apstiprinājumam izmantojot vienu rindu (vai vairākrindu bloku) (piemēram, īsas nosēšanās darbības, stāvas nolaišanās darbības, helikoptera lidojumi uz sabiedrības interešu teritoriju vai no tās, helikoptera lidojumi pāri nelabvēlīgam apvidum ārpus blīvi apdzīvotas teritorijas, helikoptera lidojumi bez drošas piespiedu nosēšanās iespējas, lidojumi ar palielinātu sānsveres leņķu izmantošanu, maksimālais attālums no atbilstoša lidlauka lidmašīnām ar diviem dzinējiem bez ETOPS apstiprinājuma, gaisa kuģa izmantošana nekomerciāliem lidojumiem).
                                       EASA 139. veidlapa – 4. izdevums
                                    ”;

                        3)

                        regulas III pielikumu groza šādi:

                                    a)

                                    ORO.GEN.110. punkta k) apakšpunktu aizstāj ar šādu:

                                                “k)

                                                Neatkarīgi no j) apakšpunkta ekspluatanti, kuri veic komerciālus pārvadājumus ar kādu no turpmāk norādītajiem gaisa kuģiem, nodrošina, ka lidojuma apkalpe ir saņēmusi atbilstīgu apmācību vai instruktāžu darbībām ar bīstamiem izstrādājumiem, lai tā varētu atpazīt nedeklarētus bīstamus izstrādājumus, kurus gaisa kuģī ienesuši pasažieri vai kuri gaisa kuģī ienesti kā krava:

                                                            1)

                                                            viendzinēja propelleru lidmašīna, kuras MCTOM ir 5 700 kg vai mazāk un kuras MOPSC ir piecas vai mazāk vietas, un kuru ekspluatē tādā lidojumā, kurā pacelšanās un nosēšanās ir vienā un tajā pašā lidlaukā vai ekspluatācijas vietā, saskaņā ar VFR dienas laikā;

                                                            2)

                                                            viendzinēja helikopters, kas nav komplekss helikopters ar dzinēju un kura MOPSC ir piecas vai mazāk vietas, un kuru ekspluatē tādā lidojumā, kurā pacelšanās un nosēšanās ir vienā un tajā pašā lidlaukā vai ekspluatācijas vietā, saskaņā ar VFR dienas laikā.”;

                                    b)

                                    ORO.MLR.101. punktā ievadfrāzi aizstāj ar šādu:
                                    “Ciktāl tas neattiecas uz viendzinēja propelleru lidmašīnām, kuru MOPSC ir piecas vai mazāk vietas, vai nekompleksiem viendzinēja helikopteriem, kuru MOPSC ir piecas vai mazāk vietas, kuri paceļas un nosēžas vienā un tajā pašā lidlaukā vai ekspluatācijas vietā saskaņā ar VFR dienas laikā, OM galvenā struktūra ir šāda:”;

                                    c)

                                    ORO.FC.005. punkta b) apakšpunktu aizstāj ar šādu:

                                                “b)

                                                2. SADAĻĀ noteiktas papildu prasības, kas piemērojamas komerciāliem gaisa pārvadājumiem, ciktāl tas neattiecas uz pasažieru komerciāliem gaisa pārvadājumiem, kurus veic dienā saskaņā ar VFR, sāk un pabeidz vienā un tajā pašā lidlaukā vai ekspluatācijas vietā un kurus veic kompetentās iestādes noteiktā vietējā apgabalā ar:

                                                            1)

                                                            viendzinēja propelleru lidmašīnām, kuru MCTOM ir 5 700 kg vai mazāk un kuru MOPSC ir piecas vai mazāk vietas; vai

                                                            2)

                                                            viendzinēja helikopteriem, kas nav kompleksi helikopteri ar dzinēju un kuru MOPSC ir piecas vai mazāk vietas;”

                                    d)

                                    ORO.FTL.105. punkta 13. apakšpunktu aizstāj ar šādu:

                                                “13.

                                                “lidojuma laiks” lidmašīnām ir laikposms no brīža, kad gaisa kuģis sāk kustību no stāvvietas, lai veiktu pacelšanos, līdz brīdim, kad gaisa kuģis apstājas tam paredzētā stāvvietā un tiek izslēgti visi dzinēji vai propelleri;”

                        4)

                        regulas IV pielikumu groza šādi:

                                    a)

                                    CAT.GEN.105. punktu svītro;

                                    b)

                                    iekļauj šādu CAT.GEN.MPA.141. punktu:
                                    “CAT.GEN.MPA.141 Elektronisko lidojumu datu pārvaldības ierīču (
                                          EFB
                                       ) izmantošana

                                                a)

                                                Ja gaisa kuģī izmanto EFB, ekspluatants nodrošina, ka tai nav nelabvēlīgas ietekmes uz gaisa kuģa sistēmu un iekārtu veiktspēju vai lidojuma apkalpes locekļu spēju ekspluatēt gaisa kuģi.

                                                b)

                                                Ekspluatants neizmanto B tipa EFB lietotni, ja tā nav apstiprināta saskaņā ar V pielikuma (Part-SPA) M apakšdaļu.”;

                                    c)

                                    A apakšdaļas 2. sadaļu svītro;

                                    d)

                                    B apakšdaļas 2. sadaļu svītro;

                                    e)

                                    CAT.POL.MAB.105. punkta b) apakšpunktu aizstāj ar šādu:

                                                “b)

                                                Ja masas un līdzsvara datus un dokumentus sagatavo datorizētā masas un līdzsvara sistēmā, ekspluatants:

                                                            1)

                                                            pārbauda izvaddatu integritāti, lai nodrošinātu, ka dati atbilst AFM noteiktajiem ierobežojumiem; un

                                                            2)

                                                            sistēmas lietošanas instrukcijas un procedūras sīki apraksta savā lidojumu veikšanas rokasgrāmatā.”;

                                    f)

                                    CAT.POL.MAB.105. punkta e) apakšpunktu svītro;

                                    g)

                                    C apakšdaļas 4. sadaļu svītro;

                                    h)

                                    D apakšdaļas 3. sadaļu svītro;

                        5)

                        regulas V pielikumā iekļauj šādu M apakšdaļu:
                        “M APAKŠDAĻA

                              ELEKTRONISKĀS LIDOJUMU DATU PĀRVALDĪBAS IERĪCES (EFB)

                           SPA.EFB.100 Elektronisko lidojumu datu pārvaldības ierīču (EFB) izmantošana – ekspluatācijas apstiprinājums

                                    a)

                                    Komerciālu gaisa pārvadājumu ekspluatants izmanto B tipa EFB lietotni vienīgi tad, ja ekspluatantam ir kompetentās iestādes apstiprinājums šādai izmantošanai.

                                    b)

                                    Lai saņemtu kompetentās iestādes apstiprinājumu B tipa EFB lietotnes izmantošanai, ekspluatants pierāda, ka:

                                                1)

                                                saistībā ar lietotni mitinošās EFB ierīces un EFB lietotnes un ar to saistītās(-o) funkcijas(-u) izmantošanu ir veikts riska novērtējums, identificēti saistītie riski un nodrošināts, ka tie tiek atbilstoši pārvaldīti un mazināti;

                                                2)

                                                   EFB ierīces un EFB lietotnes cilvēka–mašīnas saskarnes ir novērtētas atbilstīgi cilvēkfaktora principiem;

                                                3)

                                                tas ir izveidojis EFB pārvaldības sistēmu un ka ir izveidotas un īstenotas EFB ierīces un EFB lietotnes administrēšanas un lietošanas procedūras un ar tām saistītās apmācības prasības; tās ietver šādas procedūras:

                                                            i)

                                                               EFB lietošana;

                                                            ii)

                                                               EFB izmaiņu pārvaldība;

                                                            iii)

                                                               EFB datu pārvaldība;

                                                            iv)

                                                               EFB tehniskā apkope; un

                                                            v)

                                                               EFB drošība;

                                                4.

                                                   EFB saimniekplatforma ir piemērota paredzētajai EFB lietotnes izmantošanai.

                                          Šī pierādīšana attiecas uz konkrēto EFB lietotni un konkrēto EFB saimniekplatformu, kurā šī lietotne ir instalēta.”;

                        6)

                        regulas VI pielikumu groza šādi:

                                    a)

                                    iekļauj šādu NCC.GEN.131. punktu:
                                    “NCC.GEN.131 Elektronisko lidojumu datu pārvaldības ierīču (EFB) izmantošana

                                                a)

                                                Ja gaisa kuģī izmanto EFB, ekspluatants nodrošina, ka tai nav nelabvēlīgas ietekmes uz gaisa kuģa sistēmu un iekārtu veiktspēju vai lidojuma apkalpes locekļu spēju ekspluatēt gaisa kuģi.

                                                b)

                                                Pirms B tipa EFB lietotnes izmantošanas ekspluatants:

                                                            1)

                                                            veic riska novērtējumu, kas saistīts ar lietotni mitinošās EFB ierīces un attiecīgās EFB lietotnes un ar to saistītās(-o) funkcijas(-u) izmantošanu, identificē saistītos riskus un nodrošina, ka tie tiek atbilstoši pārvaldīti un mazināti; riska novērtējumā izskata ar EFB ierīces un attiecīgās EFB lietotnes cilvēka–mašīnas saskarni saistītos riskus; un

                                                            2)

                                                            izveido EFB pārvaldības sistēmu, tostarp ierīces un EFB lietotnes administrēšanas un lietošanas procedūras un ar tām saistītās apmācības prasības.”;

                                    b)

                                    NCC.OP.200. punkta b) apakšpunktu aizstāj ar šādu:

                                                “b)

                                                Neatkarīgi no a) apakšpunkta – ja mācību lidojumus veic Komisijas Regulas (ES) Nr. 1178/2011 10.a pantā minēta mācību organizācija, šādas situācijas drīkst modelēt, kad gaisa kuģī ir studentpiloti.”;

                        7)

                        regulas VII pielikumu groza šādi:

                                    a)

                                    NCO.GEN.102. punktu svītro;

                                    b)

                                    NCO.GEN.103. punkta a) apakšpunktu aizstāj ar šādu:

                                                “a)

                                                sākas un beidzas vienā un tajā pašā lidlaukā vai ekspluatācijas vietā;”;

                                    c)

                                    NCO.GEN.105. punkta a) apakšpunkta 4) punkta iii) apakšpunktu aizstāj ar šādu:

                                                “iii)

                                                šā lidojuma veikšanai vajadzīgie instrumenti un iekārtas ir uzstādīti gaisa kuģī un ir darba kārtībā, izņemot gadījumā, ja ar obligāto iekārtu sarakstu (MEL) vai attiecīgā gadījumā ar līdzvērtīgu dokumentu, kas noteikts NCO.IDE.A.105. vai NCO.IDE.H.105. punktā, atļauta ekspluatācija ar iekārtām, kas nedarbojas;”;

                                    d)

                                    NCO.GEN.125 aizstāj ar šādu:
                                    “NCO.GEN.125 Pārnēsājamas elektroniskas ierīces

                                    Gaisa kuģa kapteinis nevienai personai gaisa kuģī neļauj lietot pārnēsājamas elektroniskas ierīces (PED), ieskaitot elektronisko lidojumu datu pārvaldības ierīci (EFB), kas var nelabvēlīgi ietekmēt gaisa kuģa sistēmu un iekārtu veiktspēju vai lidojuma apkalpes locekļu spēju ekspluatēt gaisa kuģi.”;

                                    e)

                                    NCO.GEN.135. punkta c) apakšpunktu svītro;

                                    f)

                                    NCO.OP.120. punkta virsrakstu aizstāj ar šādu:
                                    “NCO.OP.120 Trokšņa mazināšanas procedūras – lidmašīnas un helikopteri”;

                                    g)

                                    NCO.OP.156. punktu svītro;

                                    h)

                                    NCO.OP.180. punkta b) apakšpunktu aizstāj ar šādu:

                                                “b)

                                                Neatkarīgi no a) apakšpunkta – ja mācību lidojumus veic Komisijas Regulas (ES) Nr. 1178/2011 10.a pantā minēta mācību organizācija, šādas situācijas drīkst modelēt, kad gaisa kuģī ir studentpiloti.”;

                                    i)

                                    NCO.POL.105. punkta b) apakšpunktu aizstāj ar šādu:

                                                “b)

                                                Gaisa kuģi sver tā ražotājs vai apstiprināta tehniskās apkopes organizācija.”;

                                    j)

                                    NCO.IDE.A.160. punkta a) apakšpunktu aizstāj ar šādu:

                                                “a)

                                                Lidmašīnās, izņemot ELA1 lidmašīnas, ir vismaz viens pārnēsājams ugunsdzēšamais aparāts:

                                                            1)

                                                            pilotu kabīnē; un

                                                            2)

                                                            katrā pasažieru nodalījumā, kas ir nošķirts no pilotu kabīnes, izņemot, ja lidojuma apkalpe var viegli piekļūt šim nodalījumam.”;

                                    k)

                                    D apakšdaļas 3. sadaļu svītro;

                        8)

                        regulas VIII pielikumu groza šādi:

                                    a)

                                    SPO.GEN.005. punkta c) apakšpunkta 2) punktu aizstāj ar šādu:

                                                “2)

                                                izpletņlēcēju izlaišana, planiera vilkšana ar lidmašīnu vai figūrlidojumi, ko veic vai nu mācību organizācija, kuras galvenā darījumdarbības vieta ir kādā dalībvalstī un kas ir minēta Regulas (ES) Nr. 1178/2011 10.a pantā, vai arī organizācija, kas izveidota nolūkā popularizēt aviācijas sportu vai izklaides aviāciju, ar nosacījumu, ka šī organizācija gaisa kuģi ekspluatē, pamatojoties uz īpašumtiesībām vai nomāšanu bez apkalpes, ka šis lidojums nerada peļņu, kas tiktu sadalīta ārpus organizācijas, un ka ikreiz, kad ir iesaistītas personas, kas nav šīs organizācijas locekļi, šādi lidojumi ir tikai šīs organizācijas blakusnodarbe.”;

                                    b)

                                    SPO.GEN.102. punktu svītro;

                                    c)

                                    SPO.GEN.107. punkta a) apakšpunkta 4) punkta iii) apakšpunktu aizstāj ar šādu:

                                                “iii)

                                                šā lidojuma veikšanai vajadzīgie instrumenti un iekārtas ir uzstādīti gaisa kuģī un ir darba kārtībā, izņemot gadījumā, ja ar obligāto iekārtu sarakstu (MEL) vai attiecīgā gadījumā ar līdzvērtīgu dokumentu, kas noteikts SPO.IDE.A.105. vai SPO.IDE.H.105. punktā, atļauta ekspluatācija ar iekārtām, kas nedarbojas;”

                                    d)

                                    iekļauj šādu SPO.GEN.131. punktu:
                                    “SPO.GEN.131 Elektronisko lidojumu datu pārvaldības ierīču (EFB) izmantošana

                                                a)

                                                Ja gaisa kuģī izmanto EFB, ekspluatants nodrošina, ka tai nav nelabvēlīgas ietekmes uz gaisa kuģa sistēmu un iekārtu veiktspēju vai lidojuma apkalpes locekļu spēju ekspluatēt gaisa kuģi.

                                                b)

                                                Pirms B tipa EFB lietotnes izmantošanas ekspluatants:

                                                            1)

                                                            veic riska novērtējumu, kas saistīts ar lietotni mitinošās EFB ierīces un attiecīgās EFB lietotnes un ar to saistītās(-o) funkcijas(-u) izmantošanu, identificē saistītos riskus un nodrošina, ka tie tiek atbilstoši mazināti; riska novērtējumā izskata ar EFB ierīces un attiecīgās EFB lietotnes cilvēka–mašīnas saskarni saistītos riskus; un

                                                            2)

                                                            izveido EFB pārvaldības sistēmu, tostarp EFB ierīces un EFB lietotnes administrēšanas un lietošanas procedūras un ar tām saistītās apmācības prasības.”;

                                    e)

                                    SPO.GEN.140. punkta c) apakšpunktu svītro;

                                    f)

                                    SPO.POL.105. punkta b) apakšpunktu aizstāj ar šādu:

                                                “b)

                                                Gaisa kuģi sver tā ražotājs vai apstiprināta tehniskās apkopes organizācija.”;

                                    g)

                                    SPO.IDE.A.180. punkta a) apakšpunktu aizstāj ar šādu:

                                                “a)

                                                Lidmašīnās, izņemot ELA1 lidmašīnas, ir vismaz viens pārnēsājams ugunsdzēšamais aparāts:

                                                            1)

                                                            pilotu kabīnē; un

                                                            2)

                                                            katrā salona nodalījumā, kas ir nošķirts no pilotu kabīnes, izņemot, ja lidojuma apkalpe var viegli piekļūt šim nodalījumam.”;

                                    h)

                                    D apakšdaļas 3. sadaļu svītro.

               (*1)  Komisijas 2018. gada 13. marta Regula (ES) 2018/395, ar ko saskaņā ar Eiropas Parlamenta un Padomes Regulu (EK) Nr. 216/2008 nosaka sīki izstrādātus noteikumus gaisa balonu ekspluatācijai (OV L 71, 14.3.2018., 10. lpp.).

               (*2)  Komisijas 2018. gada 14. decembra Īstenošanas regula (ES) 2018/1976, kas atbilstoši Eiropas Parlamenta un Padomes Regulai (ES) 2018/1139 nosaka detalizētus planieru ekspluatācijas noteikumus (OV L 326, 20.12.2018., 64. lpp.).”;”


title: Padomes Īstenošanas regula (ES) 2019/85 (2019. gada 21. janvāris), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā

text:
                  21.1.2019

                  LV

                  Eiropas Savienības Oficiālais Vēstnesis

                  LI 18/4

         PADOMES ĪSTENOŠANAS REGULA (ES) 2019/85
         (2019. gada 21. janvāris),
         ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011 (1), un jo īpaši tās 32. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2012. gada 18. janvārī pieņēma Regulu (ES) Nr. 36/2012.

                     (2)

                     Ņemot vērā to, ka ievērojami uzņēmēji, izmantojot savus sakarus ar režīmu, gūst lielu peļņu un apmaiņā pret to sniedz režīmam finansiālu atbalstu, tostarp izmantojot kopuzņēmumus, ko veido daži ievērojami uzņēmēji un vienības ar valsts atbalstītiem uzņēmumiem, lai attīstītu ekspropriētu zemi, šie uzņēmēji un vienības atbalsta un gūst labumu no Asada (Assad) režīma, tostarp izmantojot ekspropriētu īpašumu.

                     (3)

                     Turklāt Asada režīma veiktā zemes ekspropriācija no Sīrijas konflikta dēļ pārvietotajām personām neļauj šīm personām atgriezties savās mājās.

                     (4)

                     Vienpadsmit personas un piecas vienības būtu jāpievieno Regulas (ES) Nr. 36/2012 II pielikumā ietvertā to fizisko un juridisko personu, vienību vai struktūru sarakstam, uz kurām attiecina ierobežojošos pasākumus.

                     (5)

                     Tāpēc attiecīgi būtu jāgroza Regulas (ES) Nr. 36/2012 II pielikums,

               IR PIEŅĒMUSI ŠO REGULU.

            1. pants
            Regulas (ES) Nr. 36/2012 II pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 21. janvārī

                  Padomes vārdā –

                  priekšsēdētāja

               F. MOGHERINI

            (1)  OV L 16, 19.1.2012., 1. lpp.

            PIELIKUMS

               1.
               Turpmāk minētās personas tiek pievienotas sarakstam, kas izklāstīts Regulas (ES) Nr. 36/2012 II pielikuma A iedaļā (Personas):

                           Vārds, uzvārds

                           Identifikācijas informācija

                           Pamatojums

                           Sarakstā iekļaušanas datums

                           “264.

                              Anas Talas

                           (jeb ; Anas Talous/ Tals/Tuls/Tlass)

                           Dzimums: vīrietis
                           Amats: Talas Group priekšsēdētājs
                           Dzimšanas datums: 1971. gada 25. marts
                           Valstspiederība: Sīrija

                           Svarīgs uzņēmējs, kas darbojas Sīrijā un kam ir intereses un kas veic darbības dažādās Sīrijas ekonomikas nozarēs. Ar savām darījumdarbībām un investīcijām Anas Talas arī gūst labumu no Sīrijas režīma un/vai atbalsta to. 2018. gadā Talas Group, kuras priekšsēdētājs ir Anas Talas, iesaistījās 23 miljardu SYP vērtā kopuzņēmumā ar Damascus Cham Holding, lai piedalītos režīma atbalstītā luksusa dzīvojamo un tirdzniecības ēku Marota City celtniecības projektā.

                           21.1.2019.

                           265.

                              Nazir Ahmad JamalEddine

                           (jeb ; Nazir Ahmad, Mohammed JamalEddine)

                           Dzimums: vīrietis
                           Amats: Apex Development and Projects LLC līdzdibinātājs un vairākuma akcionārs un A'ayan Company for Projects and Equipment dibinātājs
                           Dzimšanas datums: 1962. gads
                           Valstspiederība: Sīrija

                           Svarīgs uzņēmējs, kas darbojas Sīrijā un kam ir nozīmīgas investīcijas celtniecības nozarē, tostarp 90 % kontrolpakete uzņēmumā Apex Development and Projects LLC, kurš ir iesaistīts 34,8 miljonus USD vērtā režīma atbalstītā luksusa dzīvojamo un tirdzniecības ēku Marota City celtniecības projektā. Piedaloties Marota City projektā, Nazir Ahmad JamalEddine gūst labumu no Sīrijas režīma un/vai atbalsta to.

                           21.1.2019.

                           266.

                              Mazin Al-Tarazi

                           (jeb ; Mazen al-Tarazi)

                           Dzimums: vīrietis
                           Amats: uzņēmējs
                           Dzimšanas datums: 1962. gada septembris
                           Valstspiederība: Sīrija

                           Svarīgs uzņēmējs, kas darbojas Sīrijā un kam ir nozīmīgas investīcijas celtniecības un aviācijas nozarē. Ar savām investīcijām un darbībām Mazin Al-Tarazi gūst labumu no Sīrijas režīma un/vai atbalsta to. Konkrēt, Al-Tarazi ir noslēdzis darījumu ar Damascus Cham Holdings, lai investētu 320 miljonus USD režīma atbalstītā luksusa dzīvojamo un tirdzniecības ēku Marota City celtniecības projektā; viņam arī ir piešķirta licence privātai aviosabiedrībai Sīrijā.

                           21.1.2019.

                           267.

                              Samer Foz

                           (jeb Samir () Foz () / Fawz; Samer Zuhair Foz)

                           Dzimums: vīrietis
                           Amats: Aman Group izpilddirektors
                           Dzimšanas datums: 1973. gada maijs
                           Dzimšanas vieta: Latakia, Sīrija
                           Valstspiederība: Sīrija, Turcija
                           Cita informācija:

                              Executive President of Aman Group Meitasuzņēmumi: Foz for Trading, Al-Mohaimen for Transportation & Contracting. Aman Group ir privātā sektora partneris Aman Damascus JSC un Damascus Cham Holding kopuzņēmumā, kurā Foz ir individuāls akcionārs. Emmar Industries ir Aman Group un Hamisho Group kopuzņēmums, kurā Foz pieder kontrolpakete un kurā viņš ir priekšsēdētājs.

                           Svarīgs uzņēmējs, kas darbojas Sīrijā un kam ir intereses un kas veic darbības dažādās Sīrijas ekonomikas nozarēs, tostarp režīma atbalstītā kopuzņēmumā, kas iesaistīts luksusa dzīvojamo un tirdzniecības ēku Marota City celtniecības projektā. Samer Foz sniedz finansiālu un cita veida atbalstu Sīrijas režīmam, tostarp piešķirot finansējumu militārajiem drošības spēkiem (Military Security Shield Forces) Sīrijā un slēdzot darījumus par graudiem. Izmantojot savas saiknes ar režīmu, viņš arī gūst finansiālu labumu no piekļuves komerciālām iespējām saistībā ar kviešu tirdzniecību un atjaunošanas projektiem.

                           21.1.2019.

                           268.

                              Khaldoun Al-Zoubi

                           (jeb Khaldoon al-Zu'bi; Khaldoun Zubi)

                           Dzimums: vīrietis
                           Amats: Aman Holding (jeb Aman Group) priekšsēdētāja vietnieks
                           Dzimšanas datums: 1979. gads
                           Valstspiederība: Sīrija

                           Svarīgs uzņēmējs, kas darbojas Sīrijā un kam ir intereses un kas veic darbības dažādās Sīrijas ekonomikas nozarēs; tostarp viņa loma kā Aman Holding priekšsēdētāja vietniekam un aviosabiedrības Fly Aman vairākuma akcionāram. Šajos amatos viņš ir saistīts ar Samer Foz. Aman Holding ir pārstāvēts valdē un tam pieder kontrolpakete kopuzņēmumā “Aman Damascus”, kurš ir iesaistīts režīma atbalstītā luksusa dzīvojamo un tirdzniecības ēku Marota City celtniecības projektā. Kā Aman Holding priekšsēdētāja vietnieks Al-Zoubi gūst labumu no režīma un/vai atbalsta to.

                           21.1.2019.

                           269.

                              Hussam Al-Qatirji

                           (jeb Hussam/Hossam Ahmed/Mohammed/Muhammad al-Katerji
                              )

                           Dzimums: vīrietis
                           Amats: Katerji Group (jeb al-Qatirji Company/Qatirji Company/Khatirji Group/Katerji International Group) izpilddirektors
                           Dzimšanas datums: 1982. gads
                           Dzimšanas vieta: Raqqa, Sīrija
                           Valstspiederība: Sīrija

                           Svarīgs uzņēmējs, kas darbojas Sīrijā un ir arī Parlamenta deputāts no Alepo. Al-Qatirji atbalsta Sīrijas režīmu un gūst labumu no tā, veicinot tirdzniecības darījumus ar režīmu saistībā ar naftu un kviešiem un iegūstot no tiem.

                           21.1.2019.

                           270.

                              Bashar Mohammad Assi

                           Dzimums: vīrietis
                           Amats: “Aman Damascus” Direktoru padomes priekšsēdētājs Fly Aman Limited Liability aviosabiedrības dibinātājs
                           Dzimšanas datums: 1977. gads
                           Valstspiederība: Sīrija

                           Svarīgs uzņēmējs, kas darbojas Sīrijā, kam ir intereses un kas veic darbības dažādās Sīrijas ekonomikas nozarēs, tostarp viņa loma kā aviosabiedrības Fly Aman dibinātājam un “Aman Damascus” Direktoru padomes priekšsēdētājam; kopuzņēmums, kas iesaistīts režīma atbalstītā luksusa dzīvojamo un tirdzniecības ēku Marota City celtniecības projektā. Kā “Aman Damascus” Direktoru padomes priekšsēdētājs Assi gūst labumu no režīma un/vai atbalsta to.

                           21.1.2019.

                           271.

                              Khaled al-Zubaidi

                           (jeb (Mohammed) Khaled/Khalid (Bassam) (al-) Zubaidi/Zubedi
                              )

                           Dzimums: vīrietis
                           Amats: Zubaidi
                              and Qalei LLC līdzīpašnieks, Agar Investment Company direktors, Al Zubaidi company un Al Zubaidi & Al Taweet Contracting Company ģenerālmenedžeris, Zubaidi Development Company direktors un īpašnieks un Enjaz Investment Company līdzīpašnieks.
                           Valstspiederība: Sīrija

                           Svarīgs uzņēmējs, kas darbojas Sīrijā un kam ir nozīmīgas investīcijas celtniecības nozarē, tostarp 50 % daļa uzņēmumā Zubaidi
                              and
                              Qalei LLC, kurš ceļ luksusa tūristu pilsētu Grand Town un kuram režīms ir piešķīris 45 gadu līgumu pret 19–21 % no tā ienākumiem. Šajā amatā viņš ir saistīts ar Nader Qalei. Khaled al-Zubaidi ar savām darījumdarbībām, it īpaši ar minēto daļu Grand Town attīstības projektā, gūst labumu no režīma un/vai atbalsta to.

                           21.1.2019.

                           272.

                              Hayan Mohammad Nazem Qaddour

                           (jeb Hayyan Kaddour bin Mohammed Nazem)

                           Dzimums: vīrietis
                           Vārds uzvārds: Hayan Mohammed Nazem Qaddour

                           Amats: Exceed Development and Investment Company primārais akcionārs
                           Dzimšanas datums: 1970. gads
                           Valstspiederība: Sīrija

                           Svarīgs uzņēmējs, kas darbojas Sīrijā un kam pieder 67 % daļa uzņēmumā Exceed Development and Investment, kurš ir iesaistīts 17,7 miljonus USD vērtā režīma atbalstītā luksusa dzīvojamo un tirdzniecības ēku Marota City celtniecības projektā. Piedaloties Marota City veidošanā, Hayan Mohammad Nazem Qaddour gūst labumu no Sīrijas režīma un/vai atbalsta to.

                           21.1.2019.

                           273.

                              Maen Rizk Allah Haykal

                           (jeb Heikal Bin Rizkallah)

                           Dzimums: vīrietis
                           Amats: Exceed Development and Investment Company sekundārais akcionārs
                           Valstspiederība: Sīrija

                           Svarīgs uzņēmējs, kas darbojas Sīrijā un kam pieder 33 % daļa uzņēmumā Exceed Development and Investment, kurš ir iesaistīts 17,7 miljonus USD vērtā režīma atbalstītā luksusa dzīvojamo un tirdzniecības ēku Marota City celtniecības projektā. Piedaloties Marota City veidošanā, Maen Rizk Allah Haykal gūst labumu no Sīrijas režīma un/vai atbalsta to.

                           21.1.2019.

                           274.

                              Nader Qalei

                           (jeb Kalai, Kalei)

                           Dzimums: vīrietis
                           Vārds uzvārds: Nader Kalai

                           Dzimšanas datums: 1965. gada 9. jūlijs
                           Valstspiederība: Sīrija
                           Dzimšanas vieta: Damaska
                           Pases numurs (tostarp izdevējvalsts, izdošanas datums un vieta), Sīrijas Arābu Republika, N 010170320, izdošanas numurs: 002-15-L062672, izdošanas datums: 2015. gada 24. maijs, derīguma termiņš: 2021. gada 23. maijs;
                           ID numurs: Sīrijas Arābu Republika, 010-40036453.
                           Amats: Castle Investment Holding vairākuma akcionārs, Zubaidi and Qalei LLC līdzīpašnieks, Kalai Industries Management priekšsēdētājs
                           Radinieki/darījumu partneri vai partneri/saistība ar sarakstā iekļautām personām: Khaled al-Zubaidi

                           Adrese:

                              Young Avenue, Halifax, Kanāda

                           Svarīgs uzņēmējs, kas darbojas Sīrijā un kam ir nozīmīgas investīcijas celtniecības nozarē, tostarp 50 % daļa uzņēmumā Zubaidi and Qalei LLC, kurš ceļ luksusa tūristu pilsētu Grand Town un kuram režīms ir piešķīris 45 gadu līgumu pret 19–21 % no ienākumiem. Šajā amatā viņš ir saistīts ar Khaled al-Zubaidi. Nader Qalei ar savām darījumdarbībām, it īpaši ar minēto daļu Grand Town attīstības projektā, gūst labumu no režīma un/vai atbalsta to.

                           21.1.2019.”

               2.
               Turpmāk minētās vienības tiek pievienotas sarakstam, kas izklāstīts Regulas (ES) Nr. 36/2012 II pielikuma B iedaļā (Vienības):

                           Nosaukums

                           Identifikācijas informācija

                           Pamatojums

                           Sarakstā iekļaušanas datums

                           “72.

                              Rawafed Damascus Private Joint Stock Company

                           (jeb Rawafed/Rawafid/ Rawafed (Tributary)
                              Damascus Private Joint Stock Company)

                           Adrese: Damaska, Sīrija

                              Rawafed Damascus Private Joint Stock Company ir 48,3 miljonus USD vērts Damascus Cham Holdings, Ramak Development and Humanitarian Projects, Al-Ammar LLC, Timeet Trading LLC (arī minēts kā Ultimate Trading Co. Ltd.) un Wings Private JSC kopuzņēmums. Rawafed atbalsta Sīrijas režīmu un/vai gūst labumu no tā, tostarp piedaloties režīma atbalstītā Marota City luksusa attīstības projektā.

                           21.1.2019.

                           73.

                              Aman Damascus Joint Stock Company

                           (jeb Aman Damascus JSC)

                           Adrese: Damaska, Sīrija

                              Aman Damascus Joint Stock Company ir 18,9 miljonus USD vērts Damascus Cham Holdings un Aman Group kopuzņēmums. Piedaloties režīma atbalstītā Marota City luksusa attīstības projektā, Aman Damascus atbalsta Sīrijas režīmu un/vai gūst labumu no tā.

                           21.1.2019.

                           74.

                              Bunyan Damascus Private Joint Stock Company

                           (jeb Bunyan Damascus Private JSC)

                           Adrese: Damaska, Sīrija

                              Bunyan Damascus Private Joint Stock Company ir 34,8 miljonus USD vērts Damascus Cham Holdings, Apex Development and Projects LLC un Tamayoz LLC kopuzņēmums. Piedaloties režīma atbalstītā Marota City luksusa attīstības projektā, Bunyan Damascus Private Joint Stock Company atbalsta Sīrijas režīmu un/vai gūst labumu no tā.

                           21.1.2019.

                           75.

                              Mirza

                           Adrese: Damaska, Sīrija

                              Mirza ir 52,7 miljonus USD vērts Damascus Cham Holding un Talas Group kopuzņēmums. Piedaloties režīma atbalstītā Marota City luksusa attīstības projektā, Mirza atbalsta Sīrijas režīmu un/vai gūst labumu no tā.

                           21.1.2019.

                           76.

                              Developers Private Joint Stock Company

                           (jeb Developers Private JSC)

                           Adrese: Damaska, Sīrija

                              Developers Private Joint Stock Company ir 17,7 miljonus USD vērts Damascus Cham Holdings un Exceed Development and Investment kopuzņēmums. Piedaloties režīma atbalstītā Marota City luksusa attīstības projektā, Developers Private Joint Stock Company atbalsta Sīrijas režīmu un/vai gūst labumu no tā.

                           21.1.2019.”


title: Komisijas Īstenošanas regula (ES) 2019/99 (2019. gada 22. janvāris), ar ko izbeidz atkārtoto absorbcijas izmeklēšanu attiecībā uz Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importu, negrozot spēkā esošos pasākumus

text:
                  23.1.2019

                  LV

                  Eiropas Savienības Oficiālais Vēstnesis

                  L 20/3

         KOMISIJAS ĪSTENOŠANAS REGULA (ES) 2019/99
         (2019. gada 22. janvāris),
         ar ko izbeidz atkārtoto absorbcijas izmeklēšanu attiecībā uz Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importu, negrozot spēkā esošos pasākumus
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 9. panta 2. punktu un 12. pantu,
         tā kā:
         1.   PROCEDŪRA

         1.1.   Spēkā esošie pasākumi

                     (1)

                     Patlaban ir spēkā galīgais antidempinga maksājums, kas noteikts ar Komisijas Īstenošanas regulu (ES) 2016/388 (2), ar ko nosaka galīgo antidempinga maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam, kas grozīta ar Īstenošanas regulu (ES) 2016/1369 (3).

                     (2)

                     Uz attiecīgo ražojumu attiecina arī galīgo kompensācijas maksājumu, kas noteikts ar Komisijas Īstenošanas regulu (ES) 2016/387 (4). Tomēr šī atkārtotā izmeklēšana neattiecas uz kompensācijas maksājumu.

               1.2.   Pieprasījums veikt atkārtotu absorbcijas izmeklēšanu

                     (3)

                     Komisija saņēma pieprasījumu sākt atkārtotu absorbcijas izmeklēšanu attiecībā uz spēkā esošajiem antidempinga pasākumiem saskaņā ar pamatregulas 12. pantu.

                     (4)

                     Pieprasījumu 2018. gada 16. martā iesniedza Saint-Gobain PAM, Saint-Gobain PAM Deutschland GmbH, Saint-Gobain PAM España S.A. un Duktus (Production) GmbH (“pieprasījuma iesniedzējs”), četri Savienības ražotāji, kuri pārstāv vairāk nekā 90 % no plastiskā čuguna cauruļu un caurulīšu kopējā ražošanas apjoma Savienībā.

                     (5)

                     Pieprasījuma iesniedzējs iesniedza pietiekamus pierādījumus, kas pamato antidempinga izmeklēšanas atsākšanu. Pieprasījuma iesniedzējs apgalvoja, ka tālākpārdošanas cenas nesaistītiem pircējiem Savienībā pēc sākotnējās izmeklēšanas un antidempinga maksājuma noteikšanas samazinājušās un tas mazinājis spēkā esošo pasākumu koriģējošo ietekmi. Pieprasījumā ietvertie pierādījumi liecināja, ka tālākpārdošanas cenu samazinājums nav skaidrojams ar tādiem citiem faktoriem kā izejmateriālu cenu izmaiņas.

               1.3.   Antidempinga izmeklēšanas atsākšana

                     (6)

                     Komisija 2018. gada 30. aprīlī paziņoja par antidempinga izmeklēšanas atsākšanu, publicējot paziņojumu Eiropas Savienības Oficiālajā Vēstnesī (“paziņojums par procedūras atsākšanu”) (5).

                     (7)

                     Atkārtotā izmeklēšana attiecās uz spēkā esošajiem antidempinga maksājumiem, kas saskaņā ar Īstenošanas regulas (ES) 2016/388 1. pantu 14,1 % apmērā noteikti Jindal Saw Limited (“Jindal”), tā saistītajiem uzņēmumiem un “visiem pārējiem uzņēmumiem”.

               1.4.   Ieinteresētās personas

                     (8)

                     Paziņojumā par procedūras atsākšanu Komisija aicināja ieinteresētās personas atsaukties, lai piedalītos atkārtotā izmeklēšanā. Komisija arī īpaši informēja pieprasījuma iesniedzēju, ražotājus eksportētājus un importētājus, par kuriem bija zināms, ka uz tiem attiecas šī izmeklēšana, un attiecīgās valsts pārstāvjus par atkārtotās absorbcijas izmeklēšanas sākšanu un aicināja tos piedalīties.

                     (9)

                     Ieinteresētajām personām bija iespēja izteikt savu viedokli rakstiski un pieprasīt uzklausīšanu Komisijai un/vai tirdzniecības procedūru uzklausīšanas amatpersonai. Jindal pieprasīja uzklausīšanu, un Komisija to uzklausīja.

               1.5.   Atkārtota izmeklēšana, ko veic attiecībā uz ražotājiem eksportētājiem

                     (10)

                     Komisija uzņēmumam Jindal un tā saistītajiem uzņēmumiem nosūtīja anketu un aicināja citus ražotājus eksportētājus pieteikties 15 dienu laikā no paziņojuma par procedūras atsākšanu publicēšanas.

                     (11)

                     Viens Indijas ražotājs eksportētājs, Electrosteel Castings Limited, pieteicās termiņā, bet uz to atkārtotā izmeklēšana neattiecās, jo Īstenošanas regulas (ES) 2016/388 1. pantā noteikto galīgo antidempinga maksājumu tam nepiemēro.

                     (12)

                     Pēc termiņa pieteicās divi citi Indijas ražotāji eksportētāji, Electrotherm (India) Ltd un Tata Metaliks Limited. Minētajiem uzņēmumiem piemēro likmi, kas piemērojama “visiem pārējiem uzņēmumiem” Īstenošanas regulas (ES) 2016/388 1. pantā un ko uzņēmumam Jindal sākotnējā izmeklēšanā noteica individuālā antidempinga maksājuma līmenī, proti, 14,1 %. Atkārtotās absorbcijas izmeklēšanas periodā abiem uzņēmumiem Savienībā bija nenozīmīgs pārdošanas apjoms. Minētie uzņēmumi pieteicās novēloti, tāpēc Komisija tiem anketu nenosūtīja.

               1.6.   Nesaistīto importētāju atlase

                     (13)

                     Lai lemtu, vai ir nepieciešama atlase, un vajadzības gadījumā veidotu izlasi, Komisija lūdza visus nesaistītos importētājus sniegt paziņojumā par procedūras atsākšanu norādīto informāciju. Neviens nepieteicās.

               1.7.   Atbildes uz anketas jautājumiem

                     (14)

                     Komisija nosūtīja anketu Jindal, un tas atbildēja uz anketas jautājumiem.

               1.8.   Pārbaudes apmeklējumi

                     (15)

                     Komisija centās iegūt un pārbaudīja visu informāciju, ko tā uzskatīja par nepieciešamu šajā atkārtotajā izmeklēšanā. Ievērojot pamatregulas 16. pantu, šādos uzņēmumos tika veikts pārbaudes apmeklējums: Jindal Saw Italia SpA, Trieste, Itālija (“Jindal Italy”). Jindal Italy ir vienīgais ar Jindal saistītais uzņēmums Savienībā (sk. 3.1. iedaļu).

               1.9.   Informācijas izpaušana

                     (16)

                     Komisija 2018. gada 24. oktobrī nosūtīja visām ieinteresētajām personām informācijas izpaušanas dokumentu ar visiem būtiskajiem faktiem un apsvērumiem, uz kuru pamata Komisija ierosināja izbeigt atkārtoto izmeklēšanu. Visas ieinteresētās personas tika informētas par termiņu, kurā tās var sniegt piezīmes par izpausto informāciju. Uz to reaģēja divi subjekti, pieprasījuma iesniedzējs un Jindal. Pieprasījuma iesniedzējs pieprasīja uzklausīšanu, un Komisija to uzklausīja. Ieinteresēto personu sniegtās piezīmes tika izskatītas un attiecīgā gadījumā ņemtas vērā.

               1.10.   Atkārtotās absorbcijas izmeklēšanas periodi

                     (17)

                     Atkārtotās absorbcijas izmeklēšanas periods (“AIP”) ilga no 2017. gada 1. aprīļa līdz 2018. gada 31. martam. Attiecīgais periods bija no 2016. gada 1. aprīļa līdz 2018. gada 31. martam. Sākotnējās izmeklēšanas periods (“SIP”) ilga no 2013. gada 1. oktobra līdz 2014. gada 30. septembrim.

               2.   ATTIECĪGAIS RAŽOJUMS

                     (18)

                     Attiecīgais ražojums ir Indijas izcelsmes plastiskā čuguna (saukta arī par čugunu ar lodveida grafītu) caurules un caurulītes, uz kurām pašlaik attiecas KN kodi ex 7303 00 10 un ex 7303 00 90 (Taric kodi 7303001010, 7303009010), izņemot plastiskā čuguna caurules un caurulītes bez iekšējā un ārējā pārklājuma (“attiecīgais ražojums”).

               3.   KONSTATĒJUMI

                     (19)

                     Pamatregulas 12. pantā paredzētās atkārtotās absorbcijas izmeklēšanas galvenais mērķis ir noteikt, vai kopš sākotnējo pasākumu noteikšanas attiecīgā ražojuma eksporta cenas ir samazinājušās vai arī tālākpārdošanas cenas vai turpmākās pārdošanas cenas Savienībā ir palikušas nemainīgas vai mainījušās nepietiekami. Pēc tam, ja secina, ka pasākumam būtu vajadzējis izraisīt izmaiņas šajās cenās, lai novērstu saskaņā ar pamatregulas 3. pantu iepriekš konstatēto kaitējumu, saskaņā ar pamatregulas 2. pantu par jaunu novērtē eksporta cenas un pārrēķina dempinga starpības, ņemot vērā par jaunu novērtētās eksporta cenas.

               3.1.
               Jindal darījumdarbības modeļa izmaiņas un pārdošanas apjoms Savienībā

                     (20)

                     Pēc pasākumu noteikšanas Jindal pārdošanas apjoms Savienībā salīdzinājumā ar SIP samazinājās par aptuveni 90 %. Jindal pārdošanas apjoms Savienībā, kas bija [mazāks par 2 000 t], tagad ir [mazāks par 0,5 %] Savienības patēriņa.

                     (21)

                     Turklāt kopš SIP ir mainījusies Jindal pārdošanas struktūra. Sākotnējās izmeklēšanas periodā uzņēmumam Jindal bija trīs saistītie uzņēmumi attiecīgi Apvienotajā Karalistē, Spānijā un Itālijā, savukārt atkārtotās izmeklēšanas periodā bija palicis tikai viens saistītais uzņēmums Itālijā. Jindal Italy pārdod lielāko daļu Jindal pārdošanas apjoma Savienībā un veic tikai ierobežotu tiešo eksportu.

                     (22)

                     Turklāt SIP Jindal pārdeva ievērojami mazākam pircēju skaitam ([salīdzinājumā ar SIP to skaits bija uz pusi mazāks]) mazākā skaitā dalībvalstu ([salīdzinājumā ar SIP to skaits bija uz pusi mazāks]) nekā sākotnējā izmeklēšanā. Bez tam Jindal pārdeva krietni mazāku skaitu ražojumu veidu (PCN): [salīdzinājumā ar SIP to skaits bija uz pusi mazāks].

               3.2.   Cenu izmaiņu analīze

                     (23)

                     Nosakot, vai eksporta cenas ir pazeminājušās, Komisija parasti nosaka katra pārbaudītā ražotāja eksportētāja eksporta cenas AIP laikā un salīdzina šīs cenas ar SIP noteiktajām attiecīgajām eksporta cenām. Tomēr, tā kā 21. apsvērumā aprakstītie tiešā eksporta pārdošanas apjomi bija ļoti mazi, nevarēja jēgpilni salīdzināt Jindal tiešā eksporta cenu uz Savienību neatkarīgiem pircējiem. Cenu analīze būtu jābalsta uz cenu pirmajam neatkarīgajam pircējam, un Jindal saistītie uzņēmumi Spānijā un AK vairs nepastāv, tādēļ Komisija analīzi balstīja tikai uz Jindal Italy tālākpārdošanas cenu pirmajam nesaistītajam pircējam.

                     (24)

                     Ļoti ierobežoto vērā ņemto apjomu un 3.1. iedaļā minēto ražojuma veidu izmaiņu dēļ salīdzinājums pēc PCN nebija reprezentatīvs, un tādējādi jēgpilna analīze nebija iespējama.

                     (25)

                     Lai iegūtu indikatīvu analīzi, Komisija salīdzināja vispārējo vidējo svērto cenu kilogramā visiem tiem ražojuma veidiem, kurus Jindal Italy pārdeva pirmajam nesaistītajam pircējam. Tā konstatēja, ka laikā no SIP līdz AIP Jindal tālākpārdošanas cena vidēji palielinājās par [vairāk nekā 10 %], tādējādi tajā atspoguļojās [vairāk nekā 80 %] no antidempinga maksājuma 14,1 % apmērā.

                     (26)

                     Turklāt daļa Jindal pārdošanas apjoma AIP tika veikts, balstoties uz cenām, kas vēl pirms pasākumu noteikšanas tika noteiktas konkursā. Nevar gaidīt, ka šādas pārdošanas cenas būtu mainījušās, un tādēļ cenu salīdzinājumam ir maza nozīme.

                     (27)

                     Pēc informācijas izpaušanas pieprasījuma iesniedzējs nāca klajā ar dažādiem apgalvojumiem. Pirmkārt, viņš apgalvoja, ka Komisijai būtu bijis jāņem vērā trīs ārēji faktori: 8,7 % kompensācijas maksājums, 3,2 % parastais muitas nodoklis un INR valūtas kurss pret EUR.

                     (28)

                     Attiecībā uz kompensācijas maksājumu pieprasījuma iesniedzējs norādīja, ka tālākpārdošanas cenas pieaugums līdz 8,7 % vispirms jāskaidro ar kompensācijas maksājumu. Komisija norādīja, ka atkārtotā izmeklēšana izmeklē tikai iespējamo antidempinga maksājuma absorbciju. Tomēr šīs izmeklēšanas konstatējumi rāda, ka Jindal Italy paaugstināja cenas virs 2016. gadā noteiktā kompensācijas maksājuma līmeņa. Tādējādi šis apgalvojums tika noraidīts.

                     (29)

                     Pieprasījuma iesniedzējs attiecībā uz parasto muitas nodokli norādīja uz faktu, ka parastais muitas nodoklis par attiecīgo ražojumu laikā no SIP līdz AIP mainījās no 0 % uz 3,2 %. Ražojumi vispārējās preferenču shēmas S-15a kategorijā, kurā ietilpst 73. nodaļas ražojumi, to skaitā attiecīgais ražojums, patlaban patiešām tiek aplikti ar 3,2 % parasto muitas nodokli. Pieprasījuma iesniedzējs apgalvoja, ka minētās izmaiņas būtu jāņem vērā, vērtējot tālākpārdošanas cenas pieaugumu. Komisija apstiprināja, ka maksājums jau bija ņemts vērā analīzē, kas tika izpausta ieinteresētajām personām. Komisija tomēr norādīja, ka tad, ja parastā muitas nodokļa pieaugums nebūtu ņemts vērā, tiktu konstatēts vēl lielāks cenas pieaugums. Neviena no pieejām nebūtu mainījusi konstatējumus par cenas pietiekamo pieaugumu, tādēļ Komisija neatbildēja uz jautājumu, vai cenu salīdzinājumā šajā gadījumā būtu jāņem vērā parastā muitas nodokļa pieaugums.

                     (30)

                     Attiecībā uz valūtas kursu pieprasījuma iesniedzējs apgalvoja, ka būtu jāņem vērā izmaiņas EUR valūtas kursā pret INR. Tas norādīja, ka palielinājusies INR vērtība pret EUR, tāpēc samazinājusies Indijas eksportu cenu konkurētspēja. Komisija uzskatīja, ka valūtas kursa izmaiņas ir faktors, ko var ņemt vērā gadījumos, kad rēķini tiek sagatavoti ārvalstu valūtā. Taču šajā gadījumā salīdzinājums tika balstīts uz tālākpārdošanas cenu, kas gan SIP, gan AIP rēķinos bija norādīta euro, tā ka, lai aplēstu cenu pieauguma apmēru, tika izmantota viena un tā pati valūta. Tādējādi izdarīt korekcijas, lai ņemtu vērā izmaiņas INR valūtas kursā pret EUR, nebija pamatoti, un pieprasījums tika noraidīts.

                     (31)

                     Otrkārt, pieprasījuma iesniedzējs arī apgalvoja, ka konkursa pārdošanas apjomi nebija nereprezentatīvi un būtu jāiekļauj salīdzinājumā. Komisija precizēja, ka minētie pārdošanas apjomi no cenu salīdzinājuma nebija izslēgti (sk. 26. apsvērumu iepriekš).

                     (32)

                     Treškārt, pieprasījuma iesniedzējs apgalvoja, ka tālākpārdošanas cenas izmaiņām, lai tās uzskatītu par būtiskām, būtu bijis jābūt vismaz noteiktā maksājuma līmenī. Komisija norādīja, ka vērtēts konkrētais gadījums un juridiskais kritērijs konstatēt absorbciju ir nevis būtiskas cenu izmaiņas, bet gan drīzāk tas, vai tālākpārdošanas cena ir mainījusies vai mainījusies nepietiekami, tādējādi neitralizējot antidempinga maksājuma ietekmi. Šajā gadījumā Komisija konstatēja, ka cenu pieaugumu, kas pārsniedz 10 %, par nepietiekamu uzskatīt nevar.

                     (33)

                     Ceturtkārt, pieprasījuma iesniedzējs lūdza Komisiju izmeklēt Jindal Italy no Jindal ražotnes Apvienotajos Arābu Emirātos vai no citiem avotiem importētos ražojumus, lai apstiprinātu, ka minētajam importam nav Indijas izcelsmes vai pretējā gadījumā tas klasificēts nepareizi. Komisija norādīja, ka šis apgalvojums drīzāk attiecas uz apgalvojumu par pasākumu apiešanu, kas nav atkārtotas absorbcijas izmeklēšanas priekšmets.

                     (34)

                     Piektkārt, pieprasījuma iesniedzējs sniedz informāciju, ka Komisijai būtu bijis jāsalīdzina Jindal Italy tālākpārdošanas cena AIP ne tikai ar Jindal Italy tālākpārdošanas cenu SIP, bet arī ar Jindal agrāko meitasuzņēmumu Spānijā un Apvienotajā Karalistē tālākpārdošanas cenu SIP. Tas apgalvoja, ka šāda pieeja būtu pamatota, jo antidempinga maksājums būtu saistīts ar visiem Jindal pārdošanas apjomiem.

                     (35)

                     Komisija uzskatīja, ka šāds salīdzinājums nav lietderīgs un tam nebūtu vērā ņemamu rezultātu, jo īpaši atšķirīgā ražojumu klāsta, piegādes noteikumu un rēķinos norādīto valūtu dēļ. Tādēļ tā atkārtoti norādīja, ka atbilstošais kritērijs ir cenu salīdzinājums, kas attiecas tikai uz Jindal Italy pārdošanas apjomu. Tomēr vispusīga salīdzinājuma labad Komisija modelēšanā Jindal Italy tālākpārdošanas cenu AIP salīdzināja ar visu Jindal meitasuzņēmumu tālākpārdošanas cenu SIP. Minētā modelēšana parādīja, ka tālākpārdošanas cena laikā no AIP līdz SIP būtu palielinājusies vēl par vidēji ([vairāk nekā 13 %]). Tādējādi šāda analīze, kaut maznozīmīga, būtu apstiprinājusi šajā atkārtotajā izmeklēšanā izdarīto Komisijas secinājumu.

                     (36)

                     Visbeidzot, pieprasījuma iesniedzējs uzdeva jautājumu par Jindal tiešajiem pārdošanas apjomiem uz Savienību. Komisija norādīja, ka apjomi nav uzskatāmi par ievērojamiem ([ir mazāki par 300 t]) un tie galvenokārt pārdoti ar citiem piegādes noteikumiem nekā sākotnējā izmeklēšanā. Tādējādi jēgpilns salīdzinājums nebija iespējams. Tādēļ minētie pārdošanas apjomi tika izslēgti no cenu salīdzinājuma.

               3.3.   Secinājums

                     (37)

                     Ierobežoto apjomu un nepietiekamās salīdzināmības dēļ Komisija attiecībā uz Jindal nevarēja veikt pārliecinošu un detalizētu cenu analīzi. Tomēr saskaņā ar 25. apsvērumā minēto Komisija konstatēja, ka Jindal Italy tālākpārdošanas cena salīdzinājumā ar SIP kopumā palielinājās un tādējādi pasākumu ietekmē cenu izmaiņas bija pozitīvas un to apmērs bija samērojams ar attiecīgo maksājumu. Bez tam Komisija konstatēja, ka, ņemot vērā apjomu ievērojamo samazinājumu, pasākumu ietekme mazināta netika.

                     (38)

                     Nesadarbošanās dēļ un tā kā citu Indijas ražotāju eksportētāju, uz kuriem attiecas šī atkārtotā izmeklēšana, pārdotais apjoms ([mazāks par 0,1 %] Savienības patēriņa) bija nenozīmīgs, Komisija uzskatīja, ka iepriekš minētie konstatējumi attiecas arī uz “visiem pārējiem uzņēmumiem”. Šajā sakarā Komisija novēroja, ka pieejamie statistikas dati par “visiem pārējiem uzņēmumiem” nevar tikt uzskatīti par jēgpilniem, jo pārdošanas apjomi bija mazi un nebija informācijas par to citu Indijas ražotāju eksportētāju pārdošanas kanāliem, uz kuriem attiecas šī atkārtotā izmeklēšana. Komisija tomēr novēroja, ka, piemēram, nenozīmīgo pārdošanas apjomu cenu dati, kuri iegūti no importa statistikas datu bāzes, kas izveidota atbilstoši pamatregulas 14. panta 6. punktam, rādīja, ka “visu pārējo uzņēmumu” vidējā cena bija līdzīga Jindal vidējai cenai.

                     (39)

                     Tādējādi Komisija uzskatīja, ka pasākumiem bija ietekme attiecībā uz Jindal un “visiem pārējiem uzņēmumiem”, kas minēti Īstenošanas regulas (ES) 2016/388 1. pantā.

                     (40)

                     Ņemot vērā minētos konstatējumus, Komisija neuzskatīja par vajadzīgu maksājumu pārrēķināt.

               4.   INFORMĀCIJAS IZPAUŠANA UN SECINĀJUMI

                     (41)

                     Komisija atbilstoši 1.9. iedaļā norādītajam informēja visas ieinteresētās personas par būtiskajiem faktiem un apsvērumiem, uz kuru pamata tā gatavojas izbeigto atkārtoto absorbcijas izmeklēšanu. Piezīmes tika analizētas un attiecīgā gadījumā ņemtas vērā.

                     (42)

                     Iepriekš izklāstīto iemeslu dēļ Komisija secināja, ka atkārtotā absorbcijas izmeklēšana būtu jāizbeidz, negrozot spēkā esošos pasākumus.

                     (43)

                     Šī regula ir saskaņā ar atzinumu, ko sniegusi komiteja, kura izveidota saskaņā ar Regulas (ES) 2016/1036 15. panta 1. punktu,

               IR PIEŅĒMUSI ŠO REGULU.

            1. pants
            Ar šo izbeidz saskaņā ar Regulas (ES) 2016/1036 12. pantu veikto atkārtoto absorbcijas izmeklēšanu attiecībā uz Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importu, negrozot spēkā esošos antidempinga pasākumus.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 22. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 176, 30.6.2016., 21. lpp.

            (2)  Komisijas 2016. gada 17. marta Īstenošanas regula (ES) 2016/388, ar ko nosaka galīgo antidempinga maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam (OV L 73, 18.3.2016., 53. lpp.).

            (3)  Komisijas 2016. gada 11. augusta Īstenošanas regula (ES) 2016/1369, ar kuru groza Īstenošanas regulu (ES) 2016/388, ar ko nosaka galīgo antidempinga maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam (OV L 217, 12.8.2016., 4. lpp.).

            (4)  Komisijas 2016. gada 17. marta Īstenošanas regula (ES) 2016/387, ar ko nosaka galīgo kompensācijas maksājumu Indijas izcelsmes plastiskā čuguna (saukta arī par čugunu ar lodveida grafītu) cauruļu un caurulīšu importam (OV L 73, 18.3.2016., 1. lpp.).

            (5)  OV C 151, 30.4.2018., 57. lpp.